தான் முற்றும் உணர்ந்துகொள்ள முடியவில்லை. அந்த நிலையில்  புறநானூற்றையே முதலில் அச்சிடலாமென்ற முடிவுக்கு வந்தேன். இடையில், திருப்பெருந்துறைக் கட்டளை விசாரணை ஸ்ரீ சுப்பிரமணியத்  தம்பிரான், பிள்ளையவர்கள் இயற்றிய அந்த ஸ்தல புராணத்தை  வெளியிடவேண்டுமென்று விரும்பினமையால் 1892-ஆம் வருஷ இறுதியில்  அதனை வெளியிட்டேன். குறிப்புரை முதலியவற்றை எழுதவேண்டுமென்று  விருப்பம் இருந்தும், விரைவில் வெளிப்படுத்த வேண்டுமென்று தம்பிரான்  வற்புறுத்தியமையால் மூலத்தை மாத்திரம் வெளியிட்டேன். 